**DODATNO OBVESTILO O POUKU ZA UČENCE 1.A**

Jutranje varstvo je organizirano. Vanj so vključeni 4 učenci, vsi ostali varstva ne potrebujete, ker pripeljete otroka v šolo med 8.00 in 8.10. Hvala, ker razumete trenutno situacijo in ste našli rešitve, da je to za vaše otroke izvedljivo.

Pouk začenja ob 8.20 in zaključi ob 11.55. Šest otrok gre domov takoj po pouku, trije ostanejo le še na kosilu in sedem jih je v OPB (eden občasno, po potrebi).

Glede na odhode domov so oblikovane tudi manjše skupine otrok, saj se med seboj ne smejo tekom dne nič mešati, združevati, se igrati, telovaditi,..

V naši učilnici bom jaz večino časa poučevala otroke, ki so v OPB ali le na kosilu: Nik, Marko, Neli, Nika, Nail, Špela, Timotej, Ana, Blaž, Ilma in Urban. Učence, ki gredo po pouku takoj domov, bo imela Suzana v sosednji učilnici; z njimi bo še nekaj otrok iz 1.B. Kar ne pomeni, da se s temi otroki ne bom videvala. Posamezne ure v dnevu jih bom poučevala jaz, Suzana pa »mojo« skupino zato, da ohranimo stik.

Prosim, da zaenkrat otroci NE PRINAŠAJO s seboj igrač – niti take za v žep ne. Več bomo zunaj in igrala bodo tudi uporabna le za skupino z vsakdanjim razkuževanjem.

ANGLEŠČINA se bo izvajala po novem urniku, o njem boste še obveščeni. Vsekakor pa je ni ta ponedeljek.

Interesnih dejavnosti zaenkrat NI, saj se otroci iz različnih skupin ne smejo družiti.

Dopolnilni in dodatni pouk bo PO DOGOVORU s posamezniki, kolikor bo mogoče izvajati.

PROSIM, da starši ne pozabite ODJAVITI OTROKA OD KOSILA. To ne bo urejala šola, zato je najbolje, da jim pišete po elektronski pošti ali jih pred 8.00 pokličete po telefonu. (Mail in številka telefona sta objavljena v beležki)

Še pojasnilo za to, da nekateri niste dobili po pošti prvih obvestil in izjave o zdravstvenem stanju otroka. Gospa Knafelc je pošiljala preko Lopolisa in nekateri starši (ne po vaši krivdi) niso imeli kljukice za dovoljeno pošiljanje ali pa napako pri e-naslovu. ZATO lahko izjavo o zdravju otroka napišete kar na list papirja in se podpišete.

**BREZ PODPISANE IZJAVE OTROK V PONEDELJEK NE SME SKOZI ŠOLSKA VRATA**.

Verjamem, da se vam poraja mnogo vprašanj, a upam, da sem večini odgovorila s tem obvestilom. Če pa vas še kaj zanima, mi pišite.

Bilo mi je lepo sodelovati z vami in sem vam hvaležna za dobro voljo, pozitivnost in vaš čas. Le zaradi vaše pomoči in razumevanja nam je uspelo otroke naučiti marsikaj. Iz te izkušnje pa smo se sigurno vsi naučili še kaj pomembnejšega za življenje.

Čez vikend se spočijte, saj si zaslužite! ☺

Pogumno naprej! Se vidimo!

Klavdija J